โควิด-19 ระบาด เกาหลีใต้งัดมาตรการ ขายหน้ากากอนามัยตามเลขท้ายปีเกิด 
ทางการเกาหลีใต้เริ่มใช้มาตรการซื้อหน้ากากอนามัยรูปแบบใหม่ และจำกัดการซื้อหน้ากากอนามัยต่อสัปดาห์ หลังเกาหลีใต้เผชิญปัญหาหน้ากากอนามัยขาดแคลน โควิด-19 ระบาดเมื่อวันที่ 9 มีนาคม 2563 สำนักข่าวทีบีเอส ของประเทศเกาหลีใต้ได้รายงานว่า ทางการเกาหลีใต้ได้เริ่มต้นใช้มาตรการขายหน้ากากอนามัยตามตัวเลขตัวสุดท้ายของปีเกิด โดยประชาชนที่มีปีเกิดลงท้ายด้วยเลข 1 และเลข 6 จะสามารถซื้อหน้ากากอนามัยได้ในวันจันทร์ เลข 2 หรือเลข 7 ซื้อได้ในวันอังคาร เลข 3 หรือเลข 8 ซื้อได้ในวันพุธ เลข 4 หรือเลข 9 ซื้อได้ในวันพฤหัสบดี และเลข 5 หรือเลข 0 สามารถซื้อได้ในวันศุกร์ ส่วนประชาชนที่ไม่สามารถซื้อหน้ากากอนามัยได้ทัน ทางการจะเปิดขายให้ประชาชนกลุ่มนี้ในสุดสัปดาห์ นอกจากนี้ครอบครัวของเด็กอายุต่ำกว่า 10 ขวบ และครอบครัวของผู้สูงอายุที่มีอายุมากกว่า 80 ปี สามารถซื้อหน้ากากอนามัยแทนได้ทั้งนี้พลเมืองชาวเกาหลีใต้จะสามารถซื้อหน้ากากได้เพียง 2 ชิ้นต่อสัปดาห์ เพื่อป้องกันไม่ให้หน้ากากอนามัยขาดตลาด และประชาชนรวมถึงชาวต่างชาติที่อาศัยในประเทศเกาหลีใต้จำเป็นต้องแสดงบัตรประชาชนหรือบัตรลงทะเบียนชาวต่างด้าวเพื่อป้องกันการกักตุนหน้ากากอนามัยศูนย์ควบคุมและป้องกันโรคเกาหลีใต้เปิดเผยว่า เมื่อวันอาทิตย์ (8 มี.ค. 63) พบผู้ติดเชื้อโคโรนาสายพันธุ์ใหม่เพิ่มขึ้น 248 ราย ซึ่งถือเป็นจำนวนตัวเลขที่น้อยที่สุดในรอบสองสัปดาห์ และยังเป็นวันที่ 4 ติดต่อกันที่ประเทศเกาหลีใต้พบผู้ติดเชื้อน้อยลง ทั้งนี้รองรัฐมนตรีกระทรวงสาธารณสุขเกาหลีใต้ระบุว่า ยังเร็วเกินไปกว่าที่จะสามารถพูดได้ว่าวิกฤติไวรัสระบาดสิ้นสุดลง เนื่องจากยังพบผู้ป่วยเพิ่มขึ้นอย่างต่อเนื่องขณะนี้ทางการเกาหลีใต้พบผู้ป่วยโรค โควิด-19 มากกว่า 7 พันราย และมีผู้เสียชีวิตอย่างน้อย 51 ศพ.เปรียบเทียบราคาทุกร้าน ที่นี่ >>> คลิก
ทางการเกาหลีใต้เริ่มใช้มาตรการซื้อหน้ากากอนามัยรูปแบบใหม่ และจำกัดการซื้อหน้ากากอนามัยต่อสัปดาห์ หลังเผชิญปัญหาหน้ากากอนามัยขาดแคลน โควิด-19 ระบาด
โควิด-19,เกาหลีใต้,ไวรัสโคโรนา,หน้ากากอนามัย,กักตุนหน้ากากอนามัย